
DR.30.6.2008 43 

 

 
Dalam hal pembangunan ini, kepentingan kaum bumiputera tidak diambil kira 

sangat atas nama pembangunan, sehinggakan sesiapa yang hendak membeli tanah dalam 
kawasan  WPI tidak perlu dirujuk kepada Foreign Investment Committee.  Dibiarkan begitu 
sahaja, sesiapa sahaja boleh beli.  Bagaimana dengan pelaksanaan projek-projek 
pembangunan?  Berapa ramai kaum bumiputera mampu bersaing dengan syarikat-syarikat 
gergasi?  Maka ini diberi alasan untuk menarik pelabur-pelabur, hendak menghakiskan 
persepsi kononnya Dasar Ekonomi Baru ini memihak kepada kaum bumiputera, maka ia 
dihapuskan.   

Timbalan Yang di-Pertua [Datuk Dr. Haji Wan Junaidi Tuanku Jaafar]:   Yang 
Berhormat, Yang Berhormat... 

Dato’ Ibrahim Ali [Pasir Mas]:   Jadi saya tengok ada percanggahan.  Ya... 

Timbalan Yang di-Pertua [Datuk Dr. Haji Wan Junaidi Tuanku Jaafar]:   Yang 
Pasir Mas. 

Dato’ Ibrahim Ali [Pasir Mas]:   Ya. 

Timbalan Yang di-Pertua [Datuk Dr. Haji Wan Junaidi Tuanku Jaafar]:   Yang 
Berhormat Jasin bangun, Yang Berhormat. 

Datuk Wira Ahmad Hamzah [Jasin]:  Terima kasih Yang Berhormat Pasir Mas, 
Terima kasih Tuan Yang di-Pertua.  Saya sangat bersetuju tentang cadangan yang pertama 
daripada Yang Berhormat Pasir Mas tadi adalah berdasarkan daripada fakta-fakta yang 
sahih.   

Yang pertamanya, kadar kemiskinan di antara kaum, Melayu sebanyak 5.1%, Cina 
sebanyak 0.6%, India sebanyak 2.5%.  Sementara pendapatan isi rumah, Melayu 
RM3,156.00, Cina sebanyak RM4,853.00, sementara India adalah sebanyak RM3,799.00.  
Nisbah pendapatan yang berakhir daripada tahun 2007, di antara bumiputera dengan 
orang-orang Cina adalah sebanyak seringgit kepada seringgit lima puluh empat sen.   

Di antara bumiputera dan juga orang-orang India, seringgit ke seringgit dua puluh 
sen.  Jadi ini cukup jelas sekali bahawa sebenarnya tentang pemilikan penguasaan 
sebenarnya cukup ketara sekali.  Adalah cukup bertepatan sekali cadangan yang telah 
dibuat oleh Yang Berhormat Pasir Mas tadi supaya kerajaan pada ketika ini secara 
sistematik dan drastik mengambil tindakan perlu bagi memastikan supaya penyusunan 
semula masyarakat ini diteruskan.  Terima kasih.   

Dato’ Ibrahim Ali [Pasir Mas]:   Terima kasih, saya bersetuju... 

Timbalan Yang di-Pertua [Datuk Dr. Haji Wan Junaidi Tuanku Jaafar]:   Yang 
Berhormat Pasir Mas, panjang lagikah? 

Dato’ Ibrahim Ali [Pasir Mas]:   Ada sedikit lagi. 

Timbalan Yang di-Pertua [Datuk Dr. Haji Wan Junaidi Tuanku Jaafar]:  Ya, 
baiklah. 

Dato’ Ibrahim Ali [Pasir Mas]:  Sedikit pun, empat, lima, enam perkara lagi.  
[Ketawa]  Ini baru satu isu saya bercakap, Tuan Yang di-Pertua.   

Jadi Tuan Yang di-Pertua, saya bersetuju dengan apa yang disebutkan tadi.  Oleh 
sebab itu, saya mencadangkan kongres ini diadakan ataupun menyarankan agar Dewan  
Perniagaan Melayu Malaysia termasuklah badan-badan NGO yang lain, (GABEM) 
Gabungan Ekonomi Orang-orang Melayu, bersatu tenaga dengan didokong oleh kerajaan 
mengadakan perbincangan dan merumuskan strategi mengenai dengan peningkatan 
pencapaian kaum bumiputera ini dan juga membawa sama pakar-pakar kaum-kaum lain, 
supaya berbincang dengan cara yang rasional, cara yang bertanggung jawab, bukan emosi.   

Bukan semata-mata hendak menegakkan kekuatan antara sesuatu kaum, tidak, 
tetapi supaya bila kita cari penyelesaian kerana dalam Dasar Ekonomi Baru dahulu, 
matlamat saya bercakap, hal matlamat.  Kalau dicapai, maka pembahagian 30:30:40, boleh 
menjadi teras kepada perpaduan kaum di negara kita ini.   



Dalam hal pembangunan ini, kepentingan kaum bumiputera tidak diambil kira. sangat atas nama pembangunan, sehinggakan sesiapa yang hendak membeli tanah dalam kawasan WPI tidak perlu dirujuk kepada Foreign Investment Committee. Dibiarkan begitu sahaja, sesiapa sahaja boleh beli. Bagaimana dengan pelaksanaan projek-projek pembangunan? Berapa ramai kaum bumiputera mampu bersaing dengan syarikat-syarikat gergasi? Maka ini diberi alasan untuk menarik pelabur-pelabur, hendak menghakiskan persepsi kononnya Dasar Ekonomi Baru ini memihak kepada kaum bumiputera, maka ia dihapuskan. Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat, Yang Berhormat... Dato' Ibrahim Ali [Pasir Mas]: Jadi saya tengok ada percanggahan. Ya... Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Pasir Mas. Dato' Ibrahim Ali [Pasir Mas]: Ya. Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat Jasin bangun, Yang Berhormat. Datuk Wira Ahmad Hamzah [Jasin]: Terima kasih Yang Berhormat Pasir Mas, Terima kasih Tuan Yang di-Pertua. Saya sangat bersetuju tentang cadangan yang pertama daripada Yang Berhormat Pasir Mas tadi adalah berdasarkan daripada fakta-fakta yang sahih. Yang pertamanya, kadar kemiskinan di antara kaum, Melayu sebanyak 5.1%, Cina sebanyak 0.6%, India sebanyak 2.5%. Sementara pendapatan isi rumah, Melayu RM3,156.00, Cina sebanyak RM4,853.00, sementara India adalah sebanyak RM3,799.00. Nisbah pendapatan yang berakhir daripada tahun 2007, di antara bumiputera dengan orang-orang Cina adalah sebanyak seringgit kepada seringgit lima puluh empat sen. Di antara bumiputera dan juga orang-orang India, seringgit ke seringgit dua puluh sen. Jadi ini cukup jelas sekali bahawa sebenarnya tentang pemilikan penguasaan sebenarnya cukup ketara sekali. Adalah cukup bertepatan sekali cadangan yang telah dibuat oleh Yang Berhormat Pasir Mas tadi supaya kerajaan pada ketika ini secara sistematik dan drastik mengambil tindakan perlu bagi memastikan supaya penyusunan semula masyarakat ini diteruskan. Terima kasih. Dato' Ibrahim Ali [Pasir Mas]: Terima kasih, saya bersetuju... Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat Pasir Mas, panjang lagikah?. Dato' Ibrahim Ali [Pasir Mas]: Ada sedikit lagi. Timbalan Yang di-Pertua [Datuk Dr. Haji Wan Junaidi Tuanku Jaafar]: Ya, baiklah. Dato' Ibrahim Ali [Pasir Mas]: Sedikit pun, empat, lima, enam perkara lagi. [Ketawa] Ini baru satu isu saya bercakap, Tuan Yang di-Pertua. Jadi Tuan Yang di-Pertua, saya bersetuju dengan apa yang disebutkan tadi. Oleh sebab itu, saya mencadangkan kongres ini diadakan ataupun menyarankan agar Dewan Perniagaan Melayu Malaysia termasuklah badan-badan NGO yang lain, (GABEM) Gabungan Ekonomi Orang-orang Melayu, bersatu tenaga dengan didokong oleh kerajaan mengadakan perbincangan dan merumuskan strategi mengenai dengan peningkatan pencapaian kaum bumiputera ini dan juga membawa sama pakar-pakar kaum-kaum lain, supaya berbincang dengan cara yang rasional, cara yang bertanggung jawab, bukan emosi. Bukan semata-mata hendak menegakkan kekuatan antara sesuatu kaum, tidak, tetapi supaya bila kita cari penyelesaian kerana dalam Dasar Ekonomi Baru dahulu, matlamat saya bercakap, hal matlamat. Kalau dicapai, maka pembahagian 30:30:40, boleh menjadi teras kepada perpaduan kaum di negara kita ini.